Mamadou Diallo

Mamadou Diallo (født 21. august 1971 i Dakar) er en tidligere senegalesisk fotballspiller. Diallo var angrepsspiller og spilte sist for Djoliba Athletic Club. Han har tidligere spilt på .

Diallo kom til Norge i 1997 fra den tyrkiske klubben Zeytinburnuspor for å bli Frank Strandlis erstatter i Lillestrøm. Diallo ble en umiddelbar suksess, og scoret 19 mål på 29 seriekamper på Romerike. Diallo scoret blant annet fire mål i 5-1-seieren over Vålerenga på Bislett.« Diallo møtt av kanarifans på Gardermoen : Helten tilbake til benken?». Aftenposten Aften (01.06.1999)

I januar 1999 ble Diallo leid ut til MSV Duisburg. Avtalen gjaldt i utgangspunktet ut den tyske sesongen, men Duisburg fikk også opsjon på kjøp. Diallo trivdes imidlertid ikke i Tyskland, og ba i april om å få komme tilbake til Lillestrøm. Lillestrøm var imidlertid i pengenød, og NFF-regler for bruk av spillere fra utenfor EØS-området gjorde også at klubben ikke kunne ha både keeper Emile Baron og Diallo på banen samtidig.«- Hent meg hjem! Men LSK sier nei til Diallo».  Dagbladet (17.04.1999) Duisburg sendte Diallo hjem etter sesongslutt, og da han kom til Gardermoen ble han møtte av Kanarifansen og en gigantisk Lillestrøm-trøye spredt utover ankomsthallen. Diallo gjorde comeback mot Vålerenga i Egil «Drillo» Olsens avskjedskamp før han skulle dra til Wimbledon. Diallo hadde lovet flere scoringer før kampen, men på tross av godt spill i 4-1-seieren gikk han målløs av banen.«Trist farvel med Drillo».  NTBtekst (16.06.1999)

Diallo viste seg å være en dyr mann for LSK, og i slutten av juni ble det fart i spekulasjonene om utleie. Diallo sa selv nei til en overgang til islandske Akranes,Vil ikke gå, kan bli satt på tribunen». VG (30.06.1999) og vurderte selv en overgang til finske HJK Helsingfors.«Diallo til Finland». NTBtekst (01.07.1999) Diallo bestemte seg så for å bli på Åråsen, men var kommet i konflikt med trener Arne Erlandsen.«Diallo nekter å snakke med LSK-Erlandsen». Dagbladet (05.07.1999) Dette førte til at Diallo ble vraket fra laget.«Diallo vraket igjen». Aftenposten Aften (07.07.1999)
 Vålerenga 
I august 1999 gikk Diallo til Vålerenga på lån. Diallo debuterte med scoring borte mot Rosenborg, og ble hyllet i mediene etterpå.«Diallo kan frelse VIF». VG (16.08.1999) Diallo scoret også i sin første hjemmekamp på Bislett mot Viking. Diallo ble etterhvert svært viktig for VIF, og mange mente at han reddet Oslolagets plass i Tippeligaen på egen hånd.«Prisgitt Diallo». Dagbladet (13.09.1999) VIF-leder Jon H. Nordbrekken uttalte etter siste seriekamp der VIF reddet plassen at «det er mye takket være Diallo at vi opplever dette. Han har vært utrolig god siden vi hentet ham».«Orket ikke ferie». VG (24.10.1999) Blant hendelsene Diallo huskes best for fra tiden i VIF er feiringen da han hadde scoret to mål mot gammellaget Lillestrøm på Bislett, og feiret 2-1-scoringen med slengkyss foran Kanarifansen.

Vålerengas nye trener Tom Nordlie ville gjerne beholde Diallo, men lønnskravet på to millioner i året var for høyt for VIF.«VIF-Nordlie vil ha Diallo». VG (09.12.1999) Samtidig truet Lillestrømfansen med opprør om Diallo gikk til erkerivalen.«Lillestrøm-fansen vil forby salg til Vålerenga». NTBtekst (20.02.2000) Overgangsstriden endte i at Diallo dro på prøvespill i klubben Tampa Bay Mutiny i Major League Soccer, der han ble kjøpt for to millioner kroner i slutten av mars.«Diallo solgt for 2 millioner». Aftenposten Aften (29.03.2000)
 Tampa 

Diallo scoret sine to første mål i midten av april da Tampa Bay slo Colorado.«Diallo scoret to for Tampa Bay». Aftenposten Morgen (17.04.2000) Diallo ble raskt en suksess i USA, og var i juni på toppen av toppscorerlisten.«Diallo-suksess i USA». Adresseavisen Morgen (06.06.2000) I august ble han kåret til banens beste i den årlige allstar-kampen i Major League Soccer.«Diallo på vei videre?». Adresseavisen Morgen (02.08.2000)

I en kamp mot NY/NJ MetroStars var Diallo innblandet i en stygg episode. Etter en duell lå motstanderlagets keeper nede med tre knuste ribbein, brukket kjeve og punktert lunge. MetroStars-spilleren Lothar Matthäus mente angrepet på keeper var overlagt, og mente at Diallo burde utestenges fra all fotball på livstid.«Diallo bør utestenges på livstid». VG (19.08.2000) Tidlig i 2001-sesongen var Diallo innblandet i nye kontroverser, da han angrep en tilskuer. Hendelen førte til at Diallo ble bøtelagt fra MLS og utestengt i tre kamper.«Diallo må lære å styre seg». VG (19.05.2001)

Etter oppholdet i Tampa Bay ble Diallo utlånt til den franske klubben Metz. Diallo har deretter spilt for en rekke forskjellige klubber rundt om i verden, blant annet i svenske IFK Göteborg i 2003.

 Referanser 

 Eksterne lenker 


Kategori:Senegalesiske fotballspillere
Kategori:Fotballspillere for FC St. Gallen
Kategori:Fotballspillere for Lillestrøm SK
Kategori:Fotballspillere for MSV Duisburg
Kategori:Fotballspillere for Vålerenga Fotball
Kategori:Fotballspillere for Tampa Bay Mutiny
Kategori:Fotballspillere for New England Revolution
Kategori:Fotballspillere for MetroStars
Kategori:Fotballspillere for IFK Göteborg
Kategori:Senegalesiske fotballspillere i Norge
Kategori:Personer fra Dakar